b'\n_START_ARTICLE_\nGeir\n_START_SECTION_\nEtymologi\n_START_PARAGRAPH_\nGeir er en nyere form av norr\xc3\xb8ne Geirr eller G\xc3\xa6iRR. Norr\xc3\xb8ne geirr betyr \xc2\xabspyd\xc2\xbb. Den gammeldanske og gammelsvenske formen av navnet var Ger. _NEWLINE_Andre navn som har samme opprinnelse er kvinnenavnene Geira, Gesa, Gesine, Giske, Gisken og Gjesa._NEWLINE_Som navneledd kan geirr spores tilbake til urgermanske *\xca\x92aiRaR / *\xca\x92aiRaz / *\xca\x92aiRa- / *gaiza / *gaira, som alle betyr \xc2\xabspyd\xc2\xbb. Andre former av navneleddet er urnordiske -gaiRaR / *gaizaz, gotiske *gails / *gail-s, og gammelsaksiske og gammelh\xc3\xb8ytyske ger._NEWLINE_Navneledd som betyr \xc2\xabspyd\xc2\xbb inng\xc3\xa5r i en rekke sammensatte navn, blant annet mannsnavnene Ansgar, Asgeir, Edgar, Gerhard, Hallgeir, Oddgeir, Torgeir, Audgeir, Finngeir, Fridgeir, Geirbj\xc3\xb8rn, Geirfinn, Geirmund, Holmgeir, Siggeir, Sverker og \xc3\x85sgeir og kvinnenavnene Gjertrud, Geirhild og Geirid.'